
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 513 

7 Ιουλίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αναστολή εκ νέου των εργασιών και έκδοσης οικοδο¬ 
μικών αδειών, που επιβλήθηκε με τη 19032/5695/99 
απόφαση Νομάρχη Ανατ. Αττικής.. 1 

Αναστολή έκδοσης οικοδομικών αδειών και εργασιών 
στην περιοχή ανισόπεδης διάβασης στο Δήμο Αγ. 
Στεφάνου Αττικής. 2 

Κήρυξη αναδασωτέας έκτασης 0,925 στρεμμ. στη 
θέση Γοργοίποίκοου Ψαχνών Δήμου Μεσσαπίων 
Ν. Εύβοιας. 3 

ΑΝΑΚΟΙΝΩΣΕΙΣ 

Ειδοποίηση παρακατάθεσης από τη ΔΕΗ αποζημίω¬ 


σης για αναγκαστική απαλλοτρίωση ακινήτων στο 
Νομό Κοζάνης για την μετεγκατάσταση της Κοιν. 


Κομάνου Εορδαίας.... 4 

Ειδοποίηση παρακατάθεσης από τη ΔΕΗ συμπληρω¬ 
ματικής αποζημιώσεως για αναγκαστική απαλλο¬ 
τρίωση εκτάσεως στο Νομό Κοζάνης... 5 


ΑΠΟΦΑΣΕΙ Σ 

Αριθ. 6534/1698/99 (1) 

Αναστολή εκ νέου των εργασιών και έκδοσης οικοδομι¬ 
κών αδειών, που επιβλήθηκε με τη 19032/5695/99 
απόφαση Νομάρχη Ανατ. Αττικής. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη. 

1. Τις διατάξεις του από 17.7.23 Ν. Δ/τος «περί σχεδίων 
πόλεων και κωμών του Κράτους», όπως τροποποιήθηκε 
και συμπληρώθηκε μεταγενέστερα 

2. Τις διατάξεις του Ν. 2214/94 «Ίδρυση Νομαρχιακής 
Αυτοδιοίκησης, τροποποίηση διατάξεων για την Πρωτο¬ 
βάθμια Αυτ/ση και την Περιφέρεια και άλλες διατάξεις» 
(ΦΕΚ 90/Α713.6.1994) και τις όμοιες του Ν. 2240/94 «συ¬ 


μπλήρωση διατάξεων για τη Νομαρχιακή Αυτοδιοίκηση 
και άλλες διατάξεις» (ΦΕΚ 153/Α716.9.94), με τις οποίες 
ιδρύθηκαν οι Νομαρχιακές Αυτοδιοικήσεις. 

3. Τον ισχύοντα οργανισμό εσωτερικής λειτουργίαςτων 
υπηρεσιών της Νομαρχιακής Αυτοδιοίκησης Ανατ. Αττι¬ 
κής (ΦΕΚ 400/Β795). 

4. Τις διατάξεις του Α.Ν. 314/68. όπως τροποποιήθηκαν 
και συμπληρώθηκαν με το Ν. Δ/γμα 1018/71. 

5. Τις διατάξεις του Π. Δ/τος 183 (ΦΕΚ 70/Α786) ιτερι 
εγκρίσεως τροποποιήσεων σχεδίων πόλεων. 

6. Την 19032/5695/98/25.1.99 απόφαση Νομ. Αιιτοδ. 
Αν. Αττικής, που δημοσιεύθηκε στο ΦΕΚ 101/ΔV18 2.99. 

7. Το με αριθ. πρωτ. 1070/10.5.99 έγγραφο Κοινότητας 
Κρυονερίου Αττικής προς την Ν.Α. Ανατ. Αττικής, Δ/νση 
Τεχνικών Υπηρεσιών, με το οποίο διαβιβάζεται Υδραυλική 
Μελέτη για το παραρέμμα Ορφανίδη. 

8. Το με αριθ. πρωτ. Τ.Υ.2476.Τ2.5.99 έγγραφο Νο¬ 
μάρχη Ν. Αν. Αττικής προς τις Δώσεις Πολεοδομικού Σχε- 
διασμού και Ειδικών Εργων του ΥΠ.ΠΕ.ΧΩ.Δ.Ε. με θέμα 
«Ανενεργό ρέμα στην περιοχή Κοινότητος Κρυονερίου». 

9. Την από 20.5.1999 εισήγηση τμήματος Χωροταξίας 
προς το Συμβούλιο ΥΠ.ΠΕ.ΧΩ.Δ.Ε. Νομ. Αυτ. Αν. Αττικής. 

10 Την από 27.5.1999 γνωμοδότηση του Συμβουλίου 
(συν. 17η πρ. 8η), που αφορά στο ίδιο θέμα. 

ί 1 Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κοιν. Προϋ¬ 
πολογισμού, αποφασίζουμε: 

Την αναστολή εκ νέου των εργασιών και έκδοσης οικ. 
αδειών που επιβλήθηκε με την 19032/5695/98/25.1.99 
απόφαση Νομάρχη Αν. Αττικής (ΦΕΚ 101/Δ718.2.1999) 
για τρεις μήνες. 

Η ισχύς της απόφασης αυτής αρχίζει από τη δημοσίευ¬ 
σή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Παλλήνη, 11 Ιουνίου 1999 

Ο Νομάρχης κ.α.α. 

Ο Βοηθός Νομάρχης 
Γ. ΞΗΝΤΑΡΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 7048/1823/99 (2) 

Αναστολή έκδοσης οικοδομικών αδειών και εργασιών 
στην περιοχή ανισόπεδης διάβασης στο Δήμο Αγ. Στε¬ 
φάνου Αττικής. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 

Έχοντας υπόψη: 

1. Τις διατάξεις του από 17.7.23 Ν. Δ/τος «περί σχεδίιον 
πόλεων και κωμών του Κράτους», όπως τροποποιήθηκε 
και συμπληρώθηκε μεταγενέστερα. 

2. Τις διατάξεις του Ν. 2214/94 «Ίδρυση Νομαρχιακής 
Αυτοδιοίκησης, τροποποίηση διατάξεων για την Πρωτο¬ 
βάθμια Αυτ/ση και την Περιφέρεια και άλλες διατάξεις» 
(ΦΕΚ 90/Α',Ί3.6.1994) και τις όμοιες του Ν. 2240/94 «συ¬ 
μπλήρωση διατάξεων για τη Νομαρχιακή Αυτοδιοίκηση 
και άλλες διατάξεις» (ΦΕΚ 153/Α716.9.94), με τις οποίες 
ιδρύθηκαν οι Νομαρχιακές Αυτοδιοικήσεις. 

3. Τον ισχύοντα οργανισμό εσωτερικής λειτουργίας 
των υπηρεσιών της Νομαρχιακής Αυτοδιοίκησης Ανατ. 
Αττικής {ΦΕΚ 400/Β795). 

4. Τις διατάξεις του Α.Ν. 314/68, όπως τροποποιήθηκαν 
και συμπληρώθηκαν με το Ν. Δ/γμα 1018/71. 

5. Τις διατάξεις του Π. Δ/τος 183 (ΦΕΚ 70/Α /86) περί 
εγκρίσεως τροποποιήσεων σχεδίων πόλεων, 

6. Το με αρ. πρωτ. 3239351/13.1.99 έγγραφο ΕΡΓΑ Ο.Σ.Ε. 
Α.Ε. με συνημμένο σχέδιο οριζονπογραφίας κλ. 1:500. 


7. Το με αριθ. πρωτ. 3242894/6.4.99 έγγραφο ΕΡΓΑ 
Ο.Σ.Ε. Α,Ε. με θέμα «αναστολή έκδοσης οικοδομικών 
αδειών και εργασιών στην περιοχή του Δήμου Αγ. Στε¬ 
φάνου». 

8. Την από 27.5.1999 εισήγηση τμήματος Χωροταξίας. 

9. Την από 27.5.1999 γνωμοδότηση του Συμβουλίου 
ΥΠ.ΠΕ.ΧΩ.Δ.Ε. (συν. 17η πρ. 1η) με θέμα «αναστολή έκ¬ 
δοσης οικοδομικών αδειών και εργασιών στο Δήμο Αγ. 
Στεφάνου». 

10. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Δημοτικού 
Προϋπολογισμού, αποφασίζουμε: 

Την αναστολή έκδοσης οικοδομικών αδειών και εργα¬ 
σιών στην περιοχή που σημειώνεται στο συνημμένο στην 
παρούσα σχέδιο οριζονπογραφίας του έργου της ανισό¬ 
πεδης οδικής διάβασης για 6 μήνες. 

Η ισχύς της απόφασης αυτής αρχίζει από τη δημοσίευ¬ 
σή της στην Εφημερίδα της Κυβερνήσεως μαζί με το χάρ¬ 
τη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 18 Ιουνίου 1999 

Ο Νομάρχης κ.α.α. 

Ο Βοηθός Νομάρχης 
Γ. ΞΗΝΤΑΡΑΣ 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 1640 (3) 

Κήρυξη αναδασωτέας έκτασης 0,925 στρεμμ. στη θέση 
Γοργοίποίκοου Ψαχνών Δήμου Μεσσαπίων Ν. Εύ¬ 
βοιας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του Ν. 2503/97 (ΦΕΚ107/Α797) «Διοίκη¬ 
ση - Οργάνωση - Στελέχωση της Περιφέρειας - ρύθμιση 
θεμάτων για την Τοπική Αυτοδιοίκηση και άλλες διατά¬ 
ξεις». 

2. Την 6747/29 9.97 απόφαση του Γενικού Γραμματέα 
Περιφέρειας Στερεός Ελλάδος «μεταβίβαση αρμοδιοτή¬ 
των στους Προϊσταμένους των Δασικών Υπηρεσιών της 
Περιφέρειας Στ. Ελλάδας και της εξουσίας να υπογρά¬ 
φουν με εντολή Γενικού Γραμματέα της Περιφέρειας Στ. 
Ελλάδας. 

3. Τις διατάξεις του άρθρου 117 παρ, 3 του Συντάγμα¬ 
τος της χώρας. 

4. Τις διατάξεις του Ν. 998/79 «περί προστασίας Δασών 
κ.λπ. και ειδικότερα: 

α) Του άρθρου 41 παρ. 1, και 

β) Του άρθρου 38 παρ. 1. 

5. Τις διαταγές του Υπουργείου Γεωργίας: 

α) 160417/1180/8.7.80, και 

β) 182447/3049/24.9.80. 


6. Την 1753/11.6.99 αναφορά του Δασαρχείου Χαλκί¬ 
δας περί κηρύξεως αναδασωτέας έκτασης 0.925 στρεμμ. 
στη θέση Γοργοίποίκοου του δημόσιου δάσους Ψαχνών, 
που εκχερσώθηκε παράνομα από τον Βασ. Γ. ΣΟΥΦΡΑ, 
αποφασίζουμε: 

Κηρύσσουμε αναδασωτέα με σκοπό την διατήρηση του 
χαρακτήρα του δάσους και την προστασία και ανάπτυξη 
της δασικής βλάστησης με τεχνητή αναγέννηση (βάσει 
προγράμματος του Δασαρχείου της περιοχής της), την 
έκταση των 0,925 στρεμμ., που βρίσκεται στη θέση 
Γοργοίποίκοου του δημόσιου δάσους Ψαχνών Ν. Εύ¬ 
βοιας και προσδιορίζεται από τα στοιχεία Α - Β - Γ - Δ - Α 
και με όρια: 

Ανατολικά: Δημόσιο δάσος Ψαχνών. 

Δυτικά: Αγροτοδασικό δρόμο και πέραν αυτού ελαιο- 
περίβολα. 

Βόρεια: Ελαιοπερίβολο ιδίου, 

Νότια: Δημόσιο δάσος Ψαχνών. 

όπως φαίνεται στο συν/νο σχεδιάγραμμα, που αποτελεί 
αναπόσπαστο μέρος της παρούσας απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 18 Ιουνίου 1999 

Με εντολή Γ ενικού Γραμματέα Περιφέρειας 
Ο Διευθυντής Δασών 
ΝΙΚΟΛΑΟΣ ΑΓΑΘΟΥ ΛΟΥΚΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΝΑΚΟΙΝΩΣΕΙΣ 


Αριθ. 21682 (4) 

Ειδοποίηση παρακατάθεσης από τη ΔΕΗ αποζημίωσης 
για αναγκαστική απαλλοτρίωση ακινήτων στο Νομό 
Κοζάνης για την μετεγκατάσταση της Κοιν. Κομάνου 
Εορδαίας. 

Η ΔΗΜΟΣΙΑ ΕΠΙΧΕΙΡΗΣΗ ΗΛΕΚΤΡΙΣΜΟΥ 

Σύμφωνα με τις διατάξεις των άρθρων 7 και 8 του Ν.Δ. 
797/1971 «περί αναγκαστικών απαλλοτριώσεων» (ΦΕΚ 
1 /Α71971), πληροφορούμε όλους όσοι: 

α) Εχουν δικαιώματα κυριότητας ή άλλα εμπράγματα 
δικαιώματα ή 

β) "Εχουν εγγράφει υποθήκη ή έχουν επιβάλει κατάσχε 
ση ή με οποιοδήποτε τρόπο διεκδικούν τα ακίνητα που 
βρίσκονται στην Κοινότητα Κομάνου του Νομού Κοζάνης, 
και έχουν απαλλοτριωθεί με την αριθ. 1068955/4547/ 
0010/4.7.96 υπουργική απόφαση (ΦΕΚ 840/Δ790) για τη 
μετεγκατάσταση της Κοιν Κομάνου, τα εξής: 

Η αποζημίωση που καθόρισε η αριθ. 346/98 απόφαση 
του Μονομελούς Πρωτοδικείου Κοζάνης για τα παραπά¬ 
νω ακίνητα και για τα συστατικά και παραρτήματά τους, 
έχει κατατεθεί στο Ταμείο Παρακαταθηκών και Δανείων 
με το αριθ. 4780/14.6.99 γραμμάτιο σύστασης παρακα¬ 
ταθήκης, ποσού δραχμών εννέα δις επτακοσίων ενενήντα 
πέντε εκατομμυρίων ογδόντα δύο χιλιάδων τριακοσίων 
εξήντα τεσσάρων δραχμών. 

Τα παραπάνω ακίνητα εικονίζονται στον κτηματολογικό 
πίνακα αριθ. 6961/Νοέμβριος 93 τεύχη 4. 

Η παραπάνω αποζημίωση είναι αποδοτέα στους δικαι¬ 
ούχους που θα αναγνωρισθούν σύμφωνα με το Νόμο. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 24 Ιουνίου 1999 
Ο Νομικός Σύμβουλος 
Μ. ΔΕΛΟΥΚΑΣ 


Αριθ. 21681 (5) 

Ειδοποίηση παρακατάθεσης από τη ΔΕΗ συμπληρωματι¬ 
κής αποζημιώσεως για αναγκαστική απαλλοτρίωση ε- 
κτάσεως στο Νομό Κοζάνης. 

Η ΔΗΜΟΣΙΑ ΕΠΙΧΕΙΡΗΣΗ ΗΛΕΚΤΡΙΣΜΟΥ 

Σύμφωνα με τις διατάξεις των άρθρων 7 και 8 του Ν.Δ. 
797/1971 «περί αναγκαστικών απαλλοτριώσεων» (ΦΕΚ 
1/Α71971), πληροφορούμε όλους όσοι: 

α) Έχουν δικαιώματα κυριότητας ή άλλα εμπράγματα 
δικαιώματα ή 

β) Έχουν εγγράφει υποθήκη ή έχουν επιβάλει κατά¬ 
σχεση ή με οποιοδήποτε τρόπο διεκδικούν τα ακίνητα 
που βρίσκονται στην Κοινότητα Ποντοκώμης και Χα¬ 
ραυγής του Νομού Κοζάνης, που έχουν απαλλοτριω¬ 
θεί με την αριθ. 1112692/6696/0010/9.9.93 (ΦΕΚ 1293/ 
Δ793) απόφαση Υπουργών και για την απαλλοτρίωση 
Νδ', τα εξής: 

Η συμπληρωματική αποζημίωση που καθόρισε η αριθ. 
260/96 απόφαση του Μονομελούς Πρωτοδικείου Κοζά¬ 
νης έχει κατατεθεί στο Ταμείο Παρακαταθηκών και Δα¬ 
νείων με το 4779/14.6.99 γραμμάτιο σύστασης παρακα¬ 
ταθήκης, ποσού εβδομήντα εκατομμυρίων τριάντα μιας 
χιλιάδων εξακοσίων (70.031.600) δραχμών. 

Τα παραπάνω κτηματοτεμάχια εικονίζονται στον από 
21.3.1994 κτηματολογικό πίνακα της ΔΕΗ. 

Η παραπάνω αποζημίωση είναι αποδοτέα στους δικαι¬ 
ούχους που θα αναγνωρισθούν σύμφωνα με το Νομο. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 24 Ιουνίου 1999 

Ο Νομικός Σύμβουλος 
Μ. ΔΕΛΟΥΚΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



